tomron87/hebrew-wikipedia-sentences-corpus huggingface dataset:
בצפון מערב גבלה זאמוט בשטחי החוף הבלטי, בהם שלטו בתקופה זו אבירים גרמנים קנאים לא-פחות, אבירי המסדר הליבוני.
מסיבה זו נתיבי ההגירה של יהודים משטחי רוסיה וערבות קרים ואוקראינה, מערבה, היו רק לווהלין, רוסיה הלבנה ("רייסין"), ולפלכים ספורים בליטא (כיום בבלארוס): גרודנה, מינסק ועמה: בריסק, פינסק והורדנה, ווילנה.
במאה ה-16 התרחבה הגירת היהודים במרחב הליטאי עד שטחי קורלנד.
ואולם לפי השערת חוקרי התקופה, הגיע גודל האוכלוסייה היהודית במרחב הליטאי כולו, כולל המחוזות הרוסיים (רוסיה הלבנה) לכדי 10,000–12,000 נפש.
חלקם של יהודי זאמוט היה זניח בתוך מניין זה.
שני גלי ההגירה היהודית הגדולים ממערב אירופה למזרחה: הראשון, במאה ה-12 בימי מסעי הצלב, והשני, במאה ה-14 בימי המגפה השחורה (1349); פסחו על אדמת ליטא והתנקזו כולם לנקודות היישוב היהודי המרכזיות בפולין, למרות כתבי הזכויות שהעניק ויטאוטאס הגדול ליהודי טרוקי, הורדנה ובריסק.
זאסלאב (בפולנית: Zaslaw; בגרמנית: Zwangsarbeitslager Zaslaw) היה מחנה ריכוז ומחנה עבודה שהוקם בתקופת השואה ליד הכפר זאסלאב בסמוך לעיירה זאגוז' שבפרובינציית פודקרפצקיה בפולין, אליו הובאו כ-15,000 יהודים.
מחנה זאסלאב הוקם בסמוך לתחנת הרכבת של העיירה זאגוז' בין החודשים מרץ ואוגוסט 1942 באמצעות עובדי כפייה יהודים מזאגוז', בליגרוד ומיישובים נוספים הסביבה.
מחנה העבודה הוקם בשטח בית חרושת לנייר שעמד במקום.
באוגוסט ובספטמבר 1942 הועברו למחנה כ-10,000 יהודים, בעיקר מאזור סאנוק, ואלו הועסקו בו בעבודות כפייה קשות, ונשלחו כעבור זמן קצר למחנה ההשמדה בלז'ץ.
באוקטובר 1942 הוצאו להורג במחנה כמה מאות יהודים, ובאמצע נובמבר 1942 נרצחו בבורות ירי ליד המחנה כ-1,000 יהודים נוספים.
ב-16 בינואר 1943 חוסל המחנה, תוך רצח אלפי היהודים שנותרו בו.
68 יהודים שהושארו במחנה לסידור הרכוש הנותר בו נרצחו לאחר מכן.
באביב 1944 הובאו לשטח המחנה אסירים יהודים, שבפקודת הגרמנים, כחלק ממבצע 1005, הוציאו את הגופות מקברי האחים במקום, ושרפו אותן, על מנת לטשטש את הראיות לרצח ההמוני באתר.
זאלשצ'יקי (באוקראינית: Заліщики; בפולנית: Zaleszczyki; ביידיש: זאלישטשיק) היא עיר קטנה במחוז טרנופול שבמערב אוקראינה, על גדת נהר דניסטר, בה התקיימה עד השואה קהילה יהודית גדולה.
זאלשצ'יקי נזכרת לראשונה בשנת 1340, ובשנת 1766 הוענקו לה זכויות עיר.
בשנת 1772 נכללה בשטחי ממלכת הבסבורג, ובשנת 1918 נכללה בשטח הרפובליקה הפולנית השנייה, והפכה למוקד נופש ותיירות.
יהודים ישבו בעיר מייסודה, ומסוף המאה ה-18 התקיימה בה קהילה מאורגנת.
יהודי העיר התפרנסו באופן מסורתי ממלאכה וממסחר, חלקו דרך נהר דניסטר.
משנות ה-90 של המאה ה-19 עזבו את העיר רבים מיהודיה, בעיקר לארצות הברית.
בעת הכיבוש הרוסי של העיר בתחילת מלחמת העולם הראשונה, נערכו פרעות ביהודיה, תוך מעשי שוד, אונס ורצח.
באפריל 1915 גורשו מהעיר כל יהודיה, ורבים מהם נספו ממגפות.
כששבו היהודים לבתיהם, מצאו שנבזזו והושחתו.
לאחר המלחמה, השתקמה הקהילה בעיר בסיוע הג'וינט ויוצאי העיר בארצות הברית, ויהודי העיר השתלבו בתעשיית התיירות שהתפתחה במקום.
בין מלחמות העולם התגברה הפעילות הציונית בעיר, לצד פעילות של אגודת ישראל.
בשנת 1926 חודשו הפרעות נגד יהודי העיר, ו-14 יהודים שהתגוננו מפני הפורעים נעצרו בידי השלטונות, והועמדו לדין.
בתקופה זו נמנו בעיר כ-2,400 יהודים, רוב תושביה.
עם הכיבוש הסובייטי של העיר בספטמבר 1939, הופסקה בה הפעילות היהודית הציבורית, ועסקי היהודים בה הולאמו.
ב-8 ביולי 1941, במהלך מבצע ברברוסה, נכבשה העיר בידי הגרמנים, ואלו הטילו באופן מיידי גזירות שונות על יהודיה, ובהן הגבלות תנועה, חובת ענידת סרט זרוע, חובת ביצוע עבודות כפייה וחובת מסירת דברי ערך ורכוש.
ב-14 בנובמבר 1941 צוו כל הגברים היהודים בעיר מגיל 15 עד 50 להתייצב במקום כינוס.
מתוך כ-1,000 יהודים שהתייצבו במקום, כ-200 שולחו למחנה עבודה וכ-800 נרצחו בבורות ירי מחוץ לעיר.
בחודשים שלאחר מכן מתו רבים מיהודי העיר ברעב וממגפת טיפוס הבהרות.
ב-20 בספטמבר 1942 צוו כל יהודי העיר הנותרים לעבור לגטאות הסביבה.
מגטאות אלו שולחו בהמשך למחנה ההשמדה בלז'ץ.
כ-200 יהודים שהושארו במחנה עבודה בעיר הועברו בראשית 1943 למחנות עבודה באזור טלוסטה.
רבה של העיירה, הרב אפרים פישל וינברגר, ניצל בזכות ידידותו המוקדמת עם כומר העיירה.
הלה החביאו במרתף שמתחת לכנסייה, שם שהה במשך כמה שנים עד תום המלחמה.
זאסטאבה פלורידה (באנגלית Zastava Florida) היא מכונית משפחתית, 5 מושבים, אשר יוצרה ביוגוסלביה על ידי יצרנית הרכב היוגוסלבית Zastava Automobiles ובמצרים על ידי יצרנית הרכב המצרית נסר, (שם רשמי: "El Nasr Automotive Manufacturing Company", בערבית: "النصر"), ברישיון יצרנית הרכב הסרבית Zastava (בסרבית "Застава Аутомобили") בין השנים 1988–2008.
דגם ה"זאסטאבה פלורידה" התבסס על דגם "Fiat Tipo" שייצר יצרן הרכב האיטלקי Fiat Tipo.
סך הכול יוצרו 29,950 יחידות.
5 דלתות – סטיישן (סדרה 2)
זאסטאבה סקאלה היא מכונית משפחתית קטנה, 5 מושבים, אשר יוצרה ביוגוסלביה על ידי יצרנית הרכב היוגוסלבית Zastava Automobiles ובמצרים על ידי יצרנית הרכב המצרית נסר, (שם מלא: "El Nasr Automotive Manufacturing Company", בערבית: النصر), ברישיון יצרנית הרכב הסרבית Zastava (בסרבית "Застава Аутомобили") בין השנים 1971–2008.
דגם ה"זאסטאבה פלורידה" התבסס על דגם "פיאט 128" שייצר קונצרן הרכב האיטלקי פיאט, ויוצר ברישיון פיאט על ידי יצרן הרכב הסרבי "זאסטאבה".
מדינות בהם יוצר דגם "זסטאבה סקאלה" ברישיון "פיאט"
סרביה – על ידי יצרנית הרכב הסרבית "Zastava"
פולין – על ידי יצרנית הרכב הפולנית "Fabryka Samochodów Osobowych"
מצרים – על ידי יצרן הרכב במצרי נאסר
זאנוויל ויינברגר (נולד ב-1995) הוא זמר חסידי-ישראלי.
ויינברגר נולד בירושלים לנטע שלמה וגיטל ויינברגר, המשתייך לחסידות דושינסקיא.
זאנוויל הוא הבן ה-11 להוריו.
אחיו הם מיכאל - חבר מקהלת מלכות ומנהל אולפן ההקלטות .M.W, יוסי, חבר מקהלת מלכות, ויואלי, היה בעבר חבר מקהלת מלכות.
בן דודו הוא הזמר משולם גרינברגר.
זאנוויל החל לשיר כילד בחצר חסידות דושינסקיא, אך לא שר מחוץ לחסידות, זאת בכדי לשומרו מפני העולם החיצוני.
בהיותו כבן עשרים הצטרף זאנוויל, בעקבות אחיו, מיכאל, יואלי ויוסי, למקהלת מלכות של פנחס ביכלר.
עם הזמן הבחין ביכלר בכישרונו והחל להטיל עליו לשיר סולו לעיתים קרובות.
זאנוויל מופיע בעשרות אירועים בשנה של המגזר החרדי, חתונות, דינרים, אירועי סיום הש"ס ואירועי חג הגאולה.
בין האירועים הגדולים שויינברגר הופיע בהם: אירועי סיום הש"ס של דרשו ביד אליהו, בהיכל ארנה בירושלים, באירוע סיום הש"ס הענק בניו ג'רזי.
ובאירועי סיום הש"ס של אגודת ישראל ודגל התורה.
בשנת 2014 שר ויינברגר סולו לראשונה באירוע מייוחד לציון 15 שנות יצירה ומוזיקה ליוסי גיל, יחד עם מקהלת מלכות.
זאנוויל שר את השיר "זכור שנים עשר שבטים" יחד עם מוטי ויזל ומקהלת מלכות.
שיר זה הוא למעשה גם הסינגל הראשון של זאנוויל.
בשנת 2016 הפיקה חברת לחיים הפקות אלבום סולו של ויינברגר, תחת השם "לחיים מיט זאנוויל ויינברגר", בשיתוף פעולה בולט בין ויינברגר ליוסף משה כהנא.
האלבום כולל 28 שירים בביצועו, בליווי מקהלת "לחיים", הזמר אהרלה סמט ומקהלת מלכות, ובעיבוד של אלי קליין ואיצי ברי.
זאנוויל שר גם באלבומים נוספים של חברת ההפקה "לחיים הפקות", בסדרת האלבומים "לחיים טיש".
כחלק משיתוף הפעולה ביניהם לקח כהנא חלק נרחב בהפקת אלבום הבכורה של זאנוויל, מן השמים.
בשנת 2021 הוציא ויינברגר לאור את הסינגל והנה נער בוכה.
הוא הוציא את השיר לאחר פטירת אביו; זאנוויל ביקש להנציח רגע שבו אחיו הקטן (שהוא ילד מיוחד) החל לבכות בעת הלוויה.
השיר נכתב ביידיש והוא שואל: "כיצד אפשר להתעלם מבכי של ילד יהודי?" לבקשתו של זאנוויל, ידידו בנצי שטיין, חבר מקהלת מלכות, הלחין את השיר.
ביולי 2021 הוציא זאנוויל לאור את אלבום הבכורה שלו, מן השמים.
באלבום 12 רצועות, מלחנים של יוסי גרין, פנחס מרדכי וועבר, משולם גרינברגר, הערשי ויינברגר, הערשי רוטנברג ויוסף משה כהנא, כשעל העיבודים תזמורת פריילך: משה לאופר, יואלי דיקמן, נפתלי משה שניצלר, יהודה גלילי, אברהם גור אריה וצבי בלומנפלד.
המקהלות שליוו את האלבום: מקהלת מלכות של פנחס ביכלר, מקהלתו של הרשל בריסק, יואלי הורביץ, אלי שפריי ומקהלת שירה ואֶחיו של זאנוויל, יוסי ומיכאל ויינברגר.
זאנוויל הפיק את הקליפ ותחזינה, שהוא אחד משירי האלבום, יחד עם מקהלת מלכות, בלחן של פינקי ובר ובעיבוד של משה לאופר.
הקליפ מציג את העלייה לרגל ומתייחס גם לשנת השמיטה.
הוא צולם בשילה הקדומה ושימש גם כסינגל שיווקי לאלבום.
שיר נוסף ייחודי באלבום הוא השיר יתומים היינו, ששר זאנוויל לעילוי נשמת אביו, ר' נטע שלמה ויינברגר, בלחן של הרשי ויינברגר ומילים של ליפא שמלצר.
בחג הגאולה, י"ט בכסליו ה'תשפ"ב, הופיע זאנוויל יחד עם אברהם פריד במסגרת אירועי צמאה בבנייני האומה.
במהלך חורף תשפ"ד שהה בחו"ל לתקופה מסוימת.
במהלך תקופה זו תקף את בנו הפעוט וירוס מקומי, דבר שהביא את הפעוט לסכנת חיים.
לאחר שהבן החלים השיק (שבט ה'תשפ"ד, ינואר 2024) ויינברגר את הסינגל ברכוּ (יחד עם מקהלת מלכות), ובו הוא מבקש להודות לה' על החסדים שעשה עימו.
באדר א' ה'תשפ"ד (מרץ 2024) הוציא לאור את אלבומו השני, מטעמים, בהשתתפות מקהלת מלכות.
האלבום כולל גרסאות כיסוי ל-38 שירי שבת מפורסמים, המחולקים ל-5 מחרוזות: 1. הכנה דרבה.
בהפקת האלבום ובעיבודו השתתפו פנחס ביכלר, משה לאופר ויוסף משה כהנא.
זאמי מוטוקיו (1363 – 1443, ביפנית: 世阿弥 元清; בלטינית: Zeami Motokiyo), ידוע גם כקנזה מוטוקיו (ביפנית: 観世 元清; בלטינית: Kanze Motokiyo) היה פילוסוף מתחום האסתטיקה, שחקן ומחזאי יפני.
על שמו של זאמי קרוי מכתש פגיעה שנמצא על כוכב חמה.
זאמי נולד ב-1363 בנגויה, יפן לאמא שאביה הוא כומר ולקאנאמי , שהיה שחקן תיאטרון בנו, סופר ומוזיקאי בתקופת האשיקאגה.
בילדותו, זאמי היה פעיל בלהקת תיאטרון שניהל אביו, ולאחר מכן הוא עצמו ניהל את הלהקה.
המחבר של מחזות נו לא ידוע ובדרך כלל גורם לוויכוחים רבים.
מחזות רבים מיוחסים לזאמי, וידוע כי היה מעורב בשינויים של מחזות בנו.
ב-1434 הוגלה זאמי לאי סאדו.
בזמן הגלות, הוא השלים את עבודתו האחרונה שנרשמה כעבור שנתיים, תוך מתן תיאור מפורט על גלותו.
בעבודה זו, הוא מעביר גישה סטואית כלפי מזלו הרע בחייו.
מעט ידוע על סוף חייו, אבל ידוע כי הוא האמין באופן מסורתי שהוא יקבל חנינה ויחזור ליבשת לפני מותו.
זאמי נפטר ב-1443 ונקבר ביאמטו .
אשתו מתה זמן קצר לאחר מכן.
מכתש זאמי הוא מכתש פגיעה הנמצא על כוכב חמה אשר קרוי על שמו של הפילוסוף מתחום האסתטיקה, השחקן והמחזאי היפני זאמי מוטוקיו.
זאנסה סכאנס (בהולנדית: Zaanse Schans) היא שכונה בעיר זאנדם במחוז צפון הולנד, שבהולנד.
השכונה מפורסמת בעיקר בשל המוזיאון הפתוח הנמצא בתחומה, ומכיל אוסף שמור ומתוחזק של מבנים ו-16 טחנות רוח היסטוריים אשר נאספו מרחבי האזור בין השנים 1961 ועד 1974 במטרה לשמר את המורשת ההיסטורית שלו.
המבנים פורקו מיקומם המקורי, הוסעו על גבי מובילים ייעודיים והורכבו מחדש בשטח תוך ביצוע תהליך שיחזור ושימור מקיף.
בשנת 1994 נחנך המוזיאון המקומי בחלקה הדרומי של השכונה.
שמה של השכונה נגזר משמו של הנהר זאן (Zaan) שעל גדותיו היא ממוקמת, ומיעודה המקורי בעת שהוקמה בשנת 1574 על ידי וילם הראשון, נסיך אורנז', כמוצב קדמי (בהולנדית: Schans) של הכוחות ההולנדים שהגנו על האזור מפני הכוחות הספרדיים במהלך מלחמת שמונים השנה לעצמאות הולנד.
זאנסה סכאנס היא אחת מן האטרקציות התיירותיות המפורסמות של הולנד, ונקודה חשובה במסלול התיירות של המורשת התעשייתית האירופית .
השכונה מושכת אליה כשני מיליון תיירים בשנה והיא נגישה באמצעות נסיעה קצרה ברכבת מהתחנה המרכזית של אמסטרדם.
חלק מן המבנים ההיסטוריים בשכונה משמשים גם כמוזיאונים המציגים באופן פעיל וחוויתי מגוון של מלאכות ובעלי מקצוע האופיינים לאזור כגון: אריגה, אפיה, יצור גבינה ושמן, ויצור הנעליים ההולנדיות המסורתיות.
מכיוון שחלק מן המבנים ההיסטוריים משמשים גם למגורים, עומס התיירים והמבקרים גורם בשנים האחרונות לחילוקי דעות בקרב תושבי השכונה המבקשים לצמצם את מספרם במטרה להקטין את הצפיפות.
בשנת 2024 ביקרו במקום כ-2.6 מיליון תיירים וההערכה היא כי בשנת 2025 יגיעו כ-2.8 מיליון.
לאור זאת החליטה המועצה המקומית על הטלת דמי כניסה לשכונה החל מעונת התיירות הבאה ולהשתמש בהכנסות לתחזוקה ושיפור תשתיות
זאסטאבה 620B (בסרבית: Застава 620Б, באנגלית: Zastava 620B) היא משאית קלה מתוצרת יצרנית הרכב היוגוסלבית Zastava Automobiles אשר יוצרה בין השנים 1962–1976 ביוגוסלביה (היום סרביה).
דגם "זאסטאבה 620B" יוצר ברישיון פיאט ביוגוסלביה והתבסס על דגם פיאט 615 מתוצרת יצרנית הרכב האיטלקית פיאט.
דלתות צד קדמיות ודלתות צד אחוריות "דלתות התאבדות"
דגם "זאסטאבה 615B" יוצר כאמבולנס
קבינה כפולה: 6 מושבים ב-2 שורות
קבינה סטנדרטית + ארגז אחורי סגור
זאסטאבה 750 (בסרבית: Застава 750, באנגלית: Zastava 750, קרוי גם : Zastava 600, Zastava 850, Fiat 750Z) היא מכונית מיני מתוצרת יצרנית הרכב היוגוסלבית Zastava Automobiles אשר יוצרה מ-18 באוקטובר 1955 – 18 בנובמבר 1985 בקראגויבאץ שביוגוסלביה (היום סרביה).
דגם "זאסטאבה 750" יוצר ברישיון פיאט ביוגוסלביה והתבסס על דגם פיאט 600.
דגם "זאסטאבה 750" תופעל כניידת משטרה במשטרת בלגרד.
נפת זָאמוֹסְקְבוֹרֶצְ'יֶה היא נפה במחוז המרכזי של העיר הפדרלית מוסקבה שברוסיה.
בנפת זאמוסקבורצ'יה נמצאים מבני המשרדים הראשיים של החברות הרוסיות הגדולות ביותר.
האוניברסיטה הרוסית לכלכלה ע"ש פלחנוב
תחנות מטרו: נובוקוזנצקאיה, פאבלטסקאיה, טרטיאקובסקאיה
זאנקה (בהונגרית: Zánka) הוא כפר על גדות אגם בלטון במחוז וספרם שבמרכז הונגריה.
כמו יישובים רבים באירופה גם בזאנקה מספר התושבים נמצא בירידה.
בזאנקה חיו יהודים בתקופות זמן שונות.
זאנסטאט (בהולנדית: Zaanstad) היא רשות מקומית שנוסדה ב-1 בינואר 1974 במחוז צפון הולנד שבהולנד.
הרשות המקומית שוכנת כ-9 ק"מ מבירת הולנד, אמסטרדם, וכ-14 ק"מ מבירת המחוז, הארלם.
היישוב הגדול ברשות המקומית הוא העיר זאנדאם .
החודש הכי חם הוא יולי (18 מעלות צלזיוס).
זאמי (סמי) פדר היה במאי, שחקן, סופר, עורך ומוציא לאור יהודי פולני-גרמני-ישראלי.
פדר נולד בזוויירצ'ה לאלעזר-בר פדר (שנפטר ב-1913 לערך), פועל טקסטיל, וגולדה-רבקה פדר לבית אימרגליק, רוקמת.
לאחר מות אביו נלקח פדר לטיפולו של סבו, אפרים פישל אימרגליק, שעבד בניבקה ליד סוסנוביץ.
שם למד בבית ספר יסודי יהודי ובבית ספר יסודי פולני.
בתחילת 1919 הלך בעקבות סבו לפרנקפורט אם מיין, שם סיים בית ספר תיכון ולמד בתלמוד תורה.
ב-1925 החל ללמוד בבית ספר לאמנויות שימושיות ולהיות מעורב בחוגי מהגרים פולנים-יהודים.
כתוצאה מהיחשפות לדברי שנאה אנטישמיים, הפך לחבר בארגון הנוער הציוני "בלאו וייס" ובמפלגת פועלי ציון.
הוא היה פעיל במועדון התיאטרון "שלום עליכם" וסייע בהקמת קבוצת תיאטרון שהציגה קלאסיקות ביידיש.
הוא למד עיתונאות על מנת שיוכל לעבוד על הפקת השבועון היידי "די נייע צייט".
בשנת 1927 הוזמן לברלין על ידי מנהל תיאטרון הבימה, צבי פרידלנד, כדי להשתתף בתיאטרון היידיש.
בברלין עבד בעבודות דפוס בבית הדפוס של זיגפריד שלום (שולם) (1833–1901) וארתור שולם (1863–1925; אביו של גרשום שלום).
לאחר שריפת הרייכסטאג נמלט פדר לוורשה.
הוא עבד בעיירות שונות, בהן אוטבוצק, והעלה על הבמה מחזות נגד היטלר.
בגטו בדז'ין שיתף פדר פעולה עם קבוצת התיאטרון והמוזיקה "מוזה" (Muze).
ממאי 1941 עד אפריל 1945 היה כלוא ב-12 מחנות לעבודת כפייה ומחנות ריכוז, האחרון שבהם - מחנה הריכוז ברגן-בלזן.
הוא שהה במחנה העקורים ברגן-בלזן עד קיץ 1947. בעזרתו של הרב צבי עזריה (הרמן הלפגוט) הקים פדר את "תיאטרון קצט" ("קצט", KZ, הוא קיצור המילה "מחנה ריכוז" בגרמנית), איתו סייר בבלגיה ובצרפת.
לאחר פירוק התיאטרון עבד כסדרן בפאריס.
בשנת 1962 עלה פדר לישראל ועבד בבית הדפוס הירושלמי "אחווה".
פדר נפטר בשנת 2000 בכפר סבא.
געקלאפטע פויסטן (ביידיש) (אגרופים קמוצים), 1974
זאלצוודל היא עיר בסקסוניה-אנהלט שבגרמניה.
זוהי בירת מחוז אלטמרקקרייס זאלצוודל.
העיר נמצאת באמצע הדרך בין המבורג למגדבורג, באזור ההיסטורי "אלטמרק" שנמצא במישורים של צפון גרמניה.
בעיר עובר נהר ה, אחד מיובליו של נהר האלבה.
תיעוד ראשון קיים בכתובים משנת 1112 אודות "טירת זאלצוודל באלטמרק".
היישוב הוזכר לראשונה כעיר במרקיזות ברנדנבורג בשנת 1233. בימי הביניים, זאלצוודל השתייכה לברית ערי הנזה בין השנים 1263 ל-1518.
בשנת 1701 היא הפכה לחלק מממלכת פרוסיה.
בשנת 1815, לאחר מלחמות נפוליאון, הפכה לחלק מהמחוז הפרוסי פרובינציית סקסוניה.
בשנת 1870 היא חוברה למסילת הרכבת.
החלק מימי הביניים של העיר נותר המרכז המסחרי והמנהלי של העיר עד היום.
בתקופת גרמניה הנאצית, כמו בכל גרמניה, נשללו באופן שיטתי זכויותיהם של תושבי העיר היהודים, ולאחר מכן הם גורשו מהעיר למחנות עבודה והשמדה.
בהתקפות אוויריות של בעלות הברית, נפגעה העיר חמש פעמים בין השנים 1942-1945, ו-300 איש איבדו את חייהם, בהפצצה שנערכה ב-22 בפברואר 1945.
בשנת 1944, נבנה בעיר מחנה ריכוז לנשים, כמחנה משנה של מחנה הריכוז נוינגמה.
הוחזקו שם יותר מ-3,000 אסירות, מתוכן כ-1500 יהודיות מהונגריה, פולין ויוון, והיתר לא היו יהודיות.
צוות השמירה במחנה כלל שישים גברים ונשים של האס אס.
ב-14 באפריל 1945, שחרר צבא ארצות הברית את מחנה המשנה לנשים בזלצוודל, וגם מחנה גברים בקרבת מקום, לאסירים פוליטיים גברים שאינם גרמנים.
מאוחר יותר, צבא ארצות הברית העביר את השליטה בעיר ל הסובייטי, מה שגרם לזלצוודל להפוך לחלק מהרפובליקה הדמוקרטית הגרמנית.
ב-9 בנובמבר 1989 נפתח מעבר הגבול בין מזרח למערב גרמניה ליד זאלצוודל, יחד עם מעברי גבול בין מזרח למערב בשאר המדינה, מה שאפשר למזרח גרמנים המתגוררים בזלצוודל ובמקומות אחרים לנסוע בחופשיות למערב גרמניה בפעם הראשונה מאז בניית חומת ברלין.
בשנת 1990 התקיימו בעיר בחירות ראשונות לראשות העיר.
שמה הרשמי של העיר שונה להנזשטאט זאלצוודל ב-1 באפריל 2008, בהתייחס להיסטוריה שלה כחברה בברית ערי ההנזה.
הערים התאומות של זאלצוודל הן:
"זאנאדו" הוא שיר הנושא מפסקול הסרט המוזיקלי "זאנאדו" משנת 1980. השיר נכתב על ידי ג'ף לין מלהקת הרוק הבריטית Electric Light Orchestra (ELO), השיר מבוצע על ידי הזמרת, היוצרת והשחקנית הבריטית והאוסטרלית אוליביה ניוטון-ג'ון, כאשר לין מצטרף לשירה בליווי הלהקה.
השיר יצא כסינגל ביוני 1980, הגיע למקום הראשון במספר מדינות באירופה והיה הסינגל היחיד של הלהקה שהגיע למקום הראשון בבריטניה ביולי 1980, ושהה בו למשך שבועיים.
השיר זכה באלבום כסף על ידי איגוד תעשיית ההקלטות הבריטי, והגיע למקום השמיני בבילבורד הוט 100 בארצות הברית.
את השיר שרה אוליביה ניוטון-ג'ון המגלמת את קירה, הדמות הנשית הראשית בסרט.
השיר הגיע למקום הראשון באוסטריה, בלגיה, אירלנד, הולנד, נורווגיה, ספרד, בריטניה ומערב גרמניה.
השיר זכה במקום השני במצעד השנתי הלועזי של רשת ג' לשנת 1980.
אוליביה ניוטון-ג'ון - קולות רקע
ג'ף לין - גיטרות, קלידים, קולות רקע
בב בוואן - תופים, כלי הקשה
קלי גרוקאט - גיטרה בס, קולות רקע
ג'יימס ניוטון הווארד - סינתיסייזרים
לואיס קלארק - כלי קשת
מצעד (2022)מיקום שיאJapan Hot Overseas (בילבורד יפן)18מכירות שירים דיגיטליים בארצות הברית (בילבורד)40הורדות סינגלים בבריטניה (OCC)21 מצעדי סוף השנה
מצעד (1980)מיקוםאוסטרליה (Kent Music Report)53הסינגלים המובילים בקנדה (RPM)71סינגלים בריטיים (OCC)3440 המובילים בארצות הברית93אופוס אמריקאי26
אבי קורן תרגם את השיר לעברית בשם "קסנדו", והוא בוצע בשנת 1981 בידי שולה חן מתוך המחזמר "ברנשים וחלומות" בבימויו של צדי צרפתי.
זאסטאבה M70 (בסרבית: Застава М70) הוא רובה סער שפותח ביוגוסלביה הקומוניסטית ומיוצר על ידי חברת הנשק זאסטאבה.
הנשק הוא העתק לא מורשה של רובה ה-AK-47 ונוצר באמצעות הנדסה לאחור של הרובה, לאחר שלא קיבלו רישיון מברית המועצות לייצור הנשק עקב המתחים הפוליטיים ששררו בין שתי המדינות ואי חתימתה של יוגוסלביה על ברית ורשה.
ב-1970 הפך הנשק לרובה השירות של הצבא העממי היוגוסלבי, ובכך החליף את רובה ה-M59/66 (העתק של רובה ה-SKS תוצרת זאסטאבה).
חברת זאסטאבה ממשיכה לייצר את הרובה, הן בגרסאותיו הצבאיות והן בגרסתו האזרחית החצי-אוטומטית (בסדרה שקיבלה את השם PAP) למטרות ייצוא.
למרות שה-M70 זהה בתפקודו ל-AK, לרובה יש מספר תכונות ייחודיות שמבדילות אותו מה-AK הסובייטי.
חלקן מסייעות ליורה על ירי רימונים מררנ"ט באמצעות הרובה.
בין התכונות האלו ניתן למנות רסיבר עבה יותר, תופסן חזק יותר עבור תריס פליטת התרמילים על מנת לוודא שלא יתפרק בזמן שיגור רימון, וכוונת ררנ"ט מתקפלת ששוכבת על המתפס העליון וחוסמת את צינורית הגזים בזמן שהיא מורמת.
הבדל ויזואלי נוסף בין ה-AK לבין ה-M70 הוא במתפסים.
בעוד שב-AK המקורי יש שני חורים בין המתפס העליון למתפס התחתון לצורך קירור הקנה, ב-M70 יש שלושה.
עוד ב-1952 החלה התעשייה הצבאית היוגוסלבית להתנסות בעיצוב כלי נשק אוטומטיים חדשים בהתבסס על רובי ה-StG 44 הגרמני, שנלקחו כנשק שלל על ידי הפרטיזנים היוגוסלבים במלחמת העולם השנייה.
ב-1959 ערקו ליוגוסלביה שני חיילים אלבנים, על נשקם, רובי סער סובייטיים מדגם AK-47. ממשלת יוגוסלביה העבירה את הרובים לידי מהנדסי חברת זאסטאבה, אך למרות שהצליחו לייצר מספר חלקים על סמך שני נשקי ההדגמה שהגיעו לרשותם, לא היה בידיהם מספיק מידע הנדסי שיאפשר להם לייצר את הנשק מחדש.
המצב השתנה כאשר יוגוסלביה קיבלה משלוח של רובי AK ממדינת עולם שלישי בלתי ידועה, שקיבלה באותו זמן סיוע צבאי סובייטי.
עד סוף השנה היו ברשות מהנדסי החברה מספיק רובים על מנת ללמוד את המבנה ואופן הפעולה, מה שאיפשר להם להנדס לאחור את הרובה ולהעבירו להליך ייצור המוני, שהחל ב-1964.
לצורך הניסויים, ייצרה החברה שלושה דגמים של אב הטיפוס: אחד בעל קת קבועה וקנה באורך 508 מ"מ, אחד בעל קת קבועה וקנה באורך 415 מ"מ (M64A) ואחד בעל קת מתקפלת למטה וקנה באורך 415 מ"מ (M64B).
הדגם הראשון לא זכה לפופולריות רבה ונפסל על הסף, ושני הדגמים האחרים זכו לפופולריות רבה יותר ונוצרו בכמויות גדולות יותר.
ב-1970 אישרה ממשלת יוגוסלביה להעביר את ה-M64A, בשינויים קלים, לייצור סדרתי תחת הסימן M70, קיצור של "רובה אוטומטי M70" (בסרבית: аутоматске пушке М70).
הגרסה M64B, בעלת הקת המתקפלת, אושרה אף היא לייצור תחת השם M70A.
באותה השנה אומץ הרובה על ידי הצבא העממי היוגוסלבי.
M70 – גרסה שבה הרסיבר יוצר באמצעות כרסום מלוח מתכת יחיד, קנה מוברג לגוף הרובה, וקת קבועה.
M70A – גרסה שבה הרסיבר יוצר באמצעות כרסום מלוח מתכת יחיד, קנה שנדחס בכוח לגוף הרובה, וקת מתקפלת.
M70AB – דומה ל-M70A, אבל עם מסילה ייעודית להרכבת כוונות אופטיות ואמר"לים.
M70B1 – בגרסה זו הרסיבר יוצר באמצעות כיפוף וקיפול של לוחות מתכת, בדומה ל-AKM.
M70B1N – דומה ל-M70B1, עם מסילה ייעודית להרכבת כוונות ואמר"לים.
M70AB2N – דומה ל-M70AB2, עם מסילה ייעודית להרכבת כוונות ואמר"לים.
M70B3 – גרסה עם רסיבר שיוצר באמצעות כיפוף וקיפול של לוחות מתכת, קת קבועה, ללא כוונת ררנ"ט אך עם מטול רימונים מדגם BGP 40 מ"מ המורכב מתחת לקנה.
PAP M70 – גרסה חצי אוטומטית לשוק האזרחי.
לרובה קיימת גם גרסה עיראקית שמיוצרת ברישיון בשם טאבוק.
לרובה זה קיימת גרסה ארוכה, גרסת קרבין וגרסת קלעים-צלפים.
- מספר לא ידוע של יחידות מהרובה נתרם מקרואטיה ב-2022. הרובים נרכשו מבריטניה לצורך אימון חיילים אוקראינים.
- נשק שלל ממלחמת איראן-עיראק.
- התקבלו כסיוע צבאי מארצות הברית.
הגיעו לידי הטליבאן עם נפילת קאבול ב-2021.
- בשימוש חייליה שנמצאים בכוח המשימה הרב-לאומי של האו"ם לשמירת השלום במאלי.
- 1000 יחידות מהרובה נתרמו מקרואטיה.
- בשימוש יחידת המשטרה המיוחדת.
- רובי ה-M70 יצאו משירות פעיל, אך נשמרים באכסון.
- היה בשימוש כוחות שכירי החרב הסרביים שעבדו עבור מובוטו ססה סקו.
האיחוד לעצמאות מוחלטת של אנגולה
זאפ לראשון הייתה רצועת הילדים היומית של הערוץ הראשון, אשר שודרה בין השנים 1989–2006 ובמסגרתה שודרו תוכניות הילדים והנוער של הערוץ הראשון.
בראשיתה, ב-1989, הרצועה הועברה במתכונת מצומצמת מאוד תחת השם הפשוט "תוכניות הילדים והנוער" אולם ב-1994 הרצועה עברה למתכונת נרחבת של שידור חי מאולפן עם מנחים.
ב-1994 שונה הפורמט לזמן קצר ונקרא "פינג פונג" אך כעבור כשנה חזר למתכונת הקודמת.
בעקבות שבירת מונופול השידורים הבלעדיים של הערוץ הראשון בכלל ושל שידורי תוכני הילדים והנוער של הערוץ בפרט, בתחילת שנות התשעים עם תחילת שידורי ערוץ הילדים ב-1989 ותחילת שידורי ערוץ 2 ב-1993 ביקש הערוץ הראשון להתאים את רצועת הילדים והנוער שלו לפורמט אשר היה קיים בערוצים המתחרים כדי להתחרות על הרייטינג.
במסגרת השינויים, בינואר 1994 הופקעו מהטלוויזיה החינוכית הישראלית שעות שידור בין 15:30 ל-17:00, שהיו עד אז באחריותה על מנת לאפשר לערוץ הראשון את התחרות.
במסגרת קטעי המעבר שולבו משחקים, פעילויות אינטראקטיביות, חילקו כרטיסים לסרטים אשר הופצו תחת פורום פילם (תחת "מבצע קולנוזאפיה") ומערכונים.
את הפתיח לרצועה יצר יוסי אשדות בהשראת פתיחים של רצועות דומות שהיו מקובלים באותה עת בערוצי MTV ניו-יורק ואירופה.
את מילות הפתיח כתב אשדות בשיתוף עם רונן גולדפרב.
זכור במיוחד הג'ינגל בו שרו את הכתובת למכתבים: .
בזאפ לראשון, צופים היו יכולים להשתתף באופן פעיל במשחק מחשב שהכוכבים שלו היו סופרבן, שצריך להציל את איליי, ואיליי שצריך להציל את לילי.
המשחק נערך באולפן בעזרת לחצני הטלפון הביתי.
וכן, נהגו מנחי התוכנית לארח ילדים באולפן.
בהמשך קוצר שם הרצועה ל"זאפ".
ב-2006 באמצע מלחמת לבנון השנייה הרצועה שודרה לעיתים רחוקות, ולבסוף הוחלט לסיים את הרצועה ורק השם "זאפ" נשאר.
במסגרת רצועת "תוכניות הילדים והנוער" שודרו סדרות טלוויזיה שונות כגון:
במסגרת רצועת "זאפ לראשון" שודרו סדרות טלוויזיה שונות, כגון:
במהלך השנים ברצועה היו מנחים רבים.
מנחי רצועת "פינג פונג" היו: גדי טאוב, דליק ווליניץ, אילה אשרוב, אורן רוזנשטיין, חני נחמיאס, שרון שחל ועוד.
בשנת 2006 הופסקה רצועת השידורים החיים מהאולפן של "זאפ לראשון" ותוכניות הרכש החלו להיות משודרות ברצף כאשר רק הלוגו של "זאפ" נשאר.
החל מקיץ 2006 שודרה התוכנית "המהדורה", מהדורת חדשות לנוער אשר הגיש אותה מנחה צעיר ולצידו מנחה בוגר.
לאחר מכן, רצועת תוכניות הילדים שודרה בימים א-ה בין השעות 15:30-17:00, ובימי שבת בשעות הבוקר.
זאפוֹרוֹזֶ'ץ' (רוסית: Запоро́жец; אוקראינית: Запорожець) הייתה מכונית סובייטית זולה וקטנה, שזכתה לפופולריות ניכרת בברית המועצות.
מקור השם בעיר זפוריז'יה שבה יוצר לראשונה.
הזאפורוז'ץ הייתה המכונית הזולה ביותר, ולכן הזמינה ביותר לרכישה בברית המועצות.
עם זאת, הייתה עמידה וקשוחה דייה לעמוד בתנאי הדרכים המשובשות.
מראה הגמלוני הקנה לה מספר כינויי חיבה וגנאי : "זאפור" שהוא קיצור של שם המכונית, אך גם המילה הרוסית לעצירות - בשל בעיות ההתנעה המרובות, "גבנון" ו"אוזניים גדולות" בשל כונסי האוויר הצדדיים לקירור המנוע האחורי.
בדומה לחיפושית ולטראבנט הגרמניות, מכונית הזאפורוז'ץ תוכננה להיות "מכונית עממית".
היא תוכננה ונבנתה החל משנת 1958 במפעלי ЗАЗ, ראשי תיבות של Запорожский Автомобильный Завод ברוסית, או Запорізький Автомобілебудівельний Завод באוקראינית ("מפעל המכוניות של זאפורוז'יה") בעיר זאפורוז'יה (אוקראינית: Запоріжжя) באוקראינה.
דגמים שונים של המכונית יוצרו עד שנת 1994.
הזאפוֹרוֹזֶ'ץ מזכיר במידת מה את דגם הפרינץ של NSU במנועו האחורי ובמראהו, אך המכוניות אינן חולקות כל חלק משותף.
המפעל ЗАЗ קיים גם כיום, אך מייצר את דגם ה"טאבריה" (Та́врия), שהוא בעל קירור מים והנעה קדמית, בעוד הזאפורוז'ץ היה בעל קירור אוויר ומנוע אחורי.
זאקרי ישראל "זאק" בראף הוא שחקן, במאי, תסריטאי ומפיק אמריקאי-יהודי.
מוכר בעיקר בזכות גילום ד"ר ג'ון דוריאן (ג'יי.
בראף נולד בסאות' אורנג', ניו ג'רזי שבארצות הברית למשפחה יהודית קונסרבטיבית.
אביו יהודי, ואימו שנולדה למשפחה פרוטסטנטית התגיירה.
בראף אף חגג בר מצווה ובבית שמרו כשרות.
הוריו התגרשו והתחתנו עם בני זוג אחרים כשהיה ילד.
אחד מאחיו, ג'ושוע בראף, הוא סופר.כשהיה בן 10 אובחן בראף כלוקה בהפרעה טורדנית-כפייתית, והודה שהרגיש לא טוב בחברת ילדים במערכת בית הספר.
בראף רצה להיות יוצר סרטים מאז שהיה ילד והוא מתאר זאת כ"חלום חייו".
הוא למד בתיכון קולומביה שבמייפלווד, ניו ג'רזי, שם עבד בתחנת הטלוויזיה של בית הספר.
בראף סיים את אוניברסיטת נורת'ווסטרן עם תואר ראשון בקולנוע.
בראף שיחק בתפקיד הראשי בסדרה הקומית "סקראבס" מאז שעלתה לאוויר ב-2001 עד ביטולה ב-2010. הוא הופיע גם בסרטו של וודי אלן "תעלומת רצח במנהטן" ובהפקות של "הלילה השנים עשר" ו"מקבת'" בתיאטרון העירוני של ניו יורק.
בראף היה מועמד לשלושה פרסי גלובוס הזהב ולפרס אמי על תפקידו בסדרה סקראבס.
הוא שיחק, ביים וכתב את הסרט גארדן סטייט שיצא ב-2004 בהפקתו של דני דה ויטו.
הסרט צולם במדינת הולדתו, ניו ג'רזי.
ב-2005 זכה בראף בפרס גראמי על הפסקול לסרט "גארדן סטייט".
באותה שנה דיבב את הדמות הראשית, האפרוח צ'יקן ליטל, בסרט המצויר "צ'יקן ליטל" ובמשחק הווידאו שיצא לסרט.
ב-2007 יצא לאקרנים סרט הקומדיה הרומנטית "האקס המיתולוגי", בו כיכב לצד אמנדה פיט.
באפריל 2013 בראף הצליח לגייס בתוך שלושה ימים סכום של 2 מיליון דולר באתר גיוס ההמונים קיקסטארטר, במטרה להפיק את סרט ההמשך ל"גרדן סטייט".
הסרט, "הלוואי והייתי כאן", יצאה לאקרנים ב-2014, עם זאת עלילתו אינה המשך ל"גרדן סטייט".
ב-2022 כיכב בחידוש לסרט הקומדיה המשפחתית "12 במחיר 1" (Cheaper By The Dozen), בתור אב המשפחה.
בין השנים 2009–2014 היה בזוגיות עם הדוגמנית טיילור באגלי.
בראף נחשב גם לתומך ישראל, ואף ביקר בה מספר פעמים בחייו.
הראשונה מביניהן הייתה בנעוריו כמדריך נוער במחנה קיץ, וב-2009 אף פקד חתונה של זוג חברים ישראלים, אורי פפר ויעל גולדמן.
(2006) הנשיקה האחרונה - The Last Kiss
(2007) האקס המיתולוגי - The Ex
(2002) קלון היי - פרק 2 בעונה ראשונה - פול ריבר, פרק 3 בעונה ראשונה - אקסטרים מייק (דיבוב)
משפחה בהפרעה (2005) - פרק 17 בעונה שנייה ופרק 9 בעונה שלישית - פיליפ ליט
זאקרי דייוויד אלכסנדר "זאק" אפרון הוא שחקן קולנוע, מדבב וזמר אמריקאי.
ביוני 2021 זכה אפרון בפרס אמי לבידור בשעות היום על סדרת התעודה הדוקומנטרית אותה הוא מנחה, "זאק אפרון: עם שתי רגליים על הקרקע".
אפרון נולד בסן לואיס אוביספו, קליפורניה שבארצות הברית, למשפחה נוצרית בעיקרה, אם כי סבו מצד אביו הוא יהודי, ואפרון מגדיר את עצמו גם כיהודי.
משפחתו חלקה ממוצא יהודי-אשכנזי וחלקה ממוצא נוצרי.
מהצד היהודי, אפרון ממוצא פולני בלבד, מהצד הנוצרי, אפרון ממוצא אנגלי, סקוטי, גרמני, אירי, הולנדי ובלגי.
אביו, דייוויד אפרון, הוא מהנדס חשמל בתחנת כוח ואמו, סטרלה באסקט, היא עוזרת אדמיניסטרטיבית שעבדה באותה תחנת כוח.
לאפרון אח צעיר דילן אפרון, ואחות קטנה בשם אוליביה.
כאשר היה בן 11, עודד אותו אביו לפתח את כישורי המשחק והשירה שלו, ואפרון לקח שיעורים לפיתוח קול והחל להשתתף בהצגות תיאטרון מקומיות כגון "פיטר פן", "חנות קטנה ומטריפה" ו"איש המוזיקה".
בשנים 2000–2001 שיחק בתיאטרון קהילתי בסנטה מריה, קליפורניה.
לאחר מכן מליצה עליו המורה לדרמה לסוכנות השחקנים Creative Artists Agency שממוקמת בלוס אנג'לס ואלה החליטו להחתים אותו.
את לימודיו התיכוניים סיים בתיכון ארויו גרנדה בשנת 2006, ואחרי זה התקבל לאוניברסיטת דרום קליפורניה אך לבסוף החליט לא להירשם.
בשנת 2002, אפרון רשם את תפקיד המשחק הראשון שלו כתפקיד אורח בסדרת המדע-בדיוני "פיירפליי".
בשנת 2003, אפרון שיחק תפקיד ראשי בסרט הדרמה "העולם של מלינדה" .
באותה שנה שיחק תפקיד ראשי לצד לייטון מיסטר בסרט קומדיית הפעולה הקצר "החיים של קארל למקה".
בנוסף לשנה זו, שיחק תפקיד אורח בעונה העשירית של סדרת הדרמה הרפואית "ER".
בשנת 2004, אפרון שיחק תפקיד ראשי לצד איידן קווין ומרי-לואיז פארקר בסרט הדרמה "מסע בלתי צפוי" , שם אפרון שיחק ילד אוטיסט כאחד משני תאומים אוטיסטים.
על הופעתו בסרט זה קיבל מועמדות לפרס האמן הצעיר.
באותה שנה, שיחק תפקיד משני לצד ראיין קוואנטן ושרה פקסטון בסדרת הדרמה "סאמרלנד" .
בשנה זו גם שיחק תפקיד אורח בסדרת הטלוויזיה "האפוטרופוס" .
בשנת 2005, שיחק תפקיד ראשי בסרט דרמת הספורט "דהירה לניצחון" .
באותה שנה, שיחק תפקיד אורח בסדרת המותחן המשטרתי "CSI: מיאמי".
2006–2008: הכרה גדולה בעקבות "היי סקול מיוזיקל"
בשנת 2006, הקריירה של אפרון עשתה פריצת דרך והביאה לאפרון פרסום בתעשיית ההוליווד עם הסרט המוזיקלי לנוער "היי סקול מיוזיקל", שהוקרן בבכורה בערוץ דיסני בחודש ינואר.
בסרט, אפרון שיחק את טרוי בולטון כתפקיד ראשי לצד ונסה הדג'נס ואשלי טיסדייל.
מסרט זה, אפרון זכה בפרס הכימיה הטובה ביותר על המסך יחד עם הדג'נס בטקס פרסי בחירת הנוער.
הסרט הפך להצלחה מסחרית ועזר לאפרון לזכות בהכרה גדולה בקרב קהל בני נוער.
באותה שנה, שיחק תפקיד ראשי לצד ג'ניפר קולידג' וג'יימה מייס בסרט הקומדיה הקצר "אם היית גר כאן, היית בבית כבר עכשיו".
מאוחר יותר באותה שנה, הוא גילם שוב את תפקידו הראשי כטרוי בולטון בסרט הנעורים המוזיקלי "היי סקול מיוזיקל 2" ששודר בערוץ דיסני בחודש אוגוסט.
בשנה זו גם הופיע בקליפ הסינגל "Say OK" של ונסה הדג'נס, בת זוגו באותה תקופה.
בשנת 2008, אפרון חזר לגלם שוב את תפקידו הראשי כטרוי בולטון בפעם האחרונה בסרט "היי סקול מיוזיקל 3: גומרים תיכון", הסרט הראשון בסדרת הסרטים שזכה לאקרנים בבתי הקולנוע ולא יועד לערוץ דיסני, הסרט הפך לשובר קופות גדול והופעתו בסרט זיכתה אותו בפרס ההופעה הגברית הטובה ביותר של MTV Movie Awards.
באותה שנה, אפרון שיחק תפקיד ראשי בסרט הדרמה התקופתי "אני ואורסון וולס" .
2009–2017: השתתפות במספר סרטי קולנוע מוצלחים
בשנת 2009, אפרון שיחק את מייק אודונל כתפקיד ראשי בסרט הקומדיה המצליח "שוב בן 17".
בסרט זה אפרון שיחק את הגרסה הצעירה של מת'יו פרי, אפרון זכה במספר פרסים על הופעתו בסרט זה.
באותה שנה, שיחק את עצמו כתפקיד אורח בעונה השישית של סדרת הדרמה הקומית "הפמליה".
בשנת 2010, אפרון שיחק תפקיד ראשי בסרט הדרמה הרומנטית העל-טבעית "צ'ארלי סנט קלאוד" .
בשנת 2011, אפרון הופיע כחלק מצוות השחקנים הגדול בסרט הקומדיה הרומנטית של גארי מרשל "סילבסטר בניו יורק", הסרט מתאר אירועים אחדים המתרחשים כולם במשך יום אחד, ביום האחרון של שנת 2011, לקראת טקס הסילבסטר המסורתי בכיכר טיימס בניו יורק.
הסרט בנוי מעלילות נפרדות אחדות, שחלק מהן משתלבות זה בזו לקראת סופו.
עלילתו של דמותו של אפרון הייתה יחד עם דמותה של השחקנית מישל פייפר.
בשנת 2012, אפרון כיכב בחמישה סרטי קולנוע בשנה אחת.
הוא שיחק תפקיד משני לצד אליזבת אולסן בסרט הדרמה הקומית "מדעי הרוח" .
הוא כיכב בתפקיד ראשי לצד מתיו מקונוהיי וניקול קידמן בסרט מותחן הפשע "העיתונאי" .
הוא דיבב את קולו לסרט האנימציה "הלורקס".
הוא שיחק בתפקיד הראשי לצד טיילור שילינג בסרט הדרמה הרומנטית "בר מזל".
סרטו האחרון בשנה זו היה סרט דרמת הפשע "בכל מחיר" , שם שיחק בתפקיד ראשי לצד דניס קווייד והת'ר גראהם.בשנת 2013, אפרון שיחק תפקיד ראשי בסרט הדרמה "פארקלנד".
בשנת 2014, אפרון שיחק תפקיד ראשי לצד מיילס טלר ומייקל בי.
ג'ורדן בסרט קומדיית הברומנס "הדייט שהביך אותי", עבורו שימש גם כמפיק בפועל.
מסרט זה, אפרון זכה בפרס ההופעה הטובה ביותר ללא חולצה של MTV Movie Awards.
מאוחר יותר באותה שנה, אפרון שיחק תפקיד ראשי לצד דייב פרנקו וסת' רוגן בסרט הקומדיה "שכנים".
הסרט זכה להצלחה מסחרית גדולה וזכה לביקורות חיוביות ברובן ממבקרים, שגם הוסיפו שהוא הצליח להיפטר מהתדמית של "הילד היפה של דיסני".
בשנת 2015, אפרון שיחק תפקיד ראשי לצד אמילי רטקאוסקי בסרט הדרמה .
בשנת 2016, הוא כיכב בתפקיד ראשי לצד רוברט דה נירו בסרט הקומדיה "סבא בהפרעה".
לאחר מכן הוא חזר לגלם את תפקידו הראשי בסרט ההמשך הקומי "שכנים 2".
סרט הקומדיה השלישית שלו בשנה זו היה הסרט "מייק ודייב מחפשים דייט", מסרט זה אפרון זכה בפרס ה-CinemaCon לשחקן הקומדיה של השנה, אפרון חלק את הפרס יחד עם אדם דה-ויין ואנה קנדריק שכיכבו איתו בסרט.
בשנת 2017, אפרון שיחק את מאט ברודי כתפקיד ראשי לצד דוויין ג'ונסון ואלכסנדרה דדריו בסרט קומדיית האקשן "משמר המפרץ".
באותה שנה, שיחק גם תפקיד ראשי לצד זנדאיה ויו ג'קמן בסרט הדרמה המוזיקלית "האמן הגדול מכולם".
בנוסף לשנה זו, שיחק תפקיד משני לצד ג'יימס פרנקו וג'וש האצ'רסון בסרט הקומדיה הביוגרפי "חי בסרט".
2019–הווה: המשך משחק בסרטי קולנוע וסדרה תיעודית על עצמו
בשנת 2019, אפרון כיכב לצד לילי קולינס בתפקיד ראשי בתור הרוצח הסדרתי טד בנדי בסרט הפשע הביוגרפי "משפטו של טד בנדי".
באותה שנה, שיחק תפקיד משני לצד ג'ונה היל בסרט הקומדיה "בטלן חוף הים" .
בשנת 2020, אפרון דיבב את פרד ג'ונס בסרט האנימציה של האחים וורנר "סקובי דו!".
באותה שנה, אפרון החל להשתתף בסדרה דוקומנטרית של נטפליקס בכיכובו "זאק אפרון: עם שתי רגליים על הקרקע" , שמתעדת אותו מטייל בכל מיני מדינות.
בשנת 2021, הוא זכה בפרס אמי לבידור בשעות היום על כיכובו בדוקומנטרי זה.
באותה שנה, אפרון השתתף בקמפיין תיירות בדובאי לצד ג'סיקה אלבה, הקמפיין צולם ברמה של הפקת קולנוע.
בשנת 2022, אפרון כיכב בסרט מותחן ההישרדות "זהב בעיניים" .
באותה שנה גם כיכב בתפקיד ראשי בסרט האימה "משחקת באש".
בנוסף לשנה זו, הוא שיחק תפקיד ראשי בסרט הקומדיה הביוגרפי על מלחמת וייטנאם, "מרוץ הבירה הגדול ביותר" .
בשנת 2023, הוא כיכב בתור קווין פון אריך בסרט דרמת הספורט הביוגרפית "המתאבקים".
אפרון העלה כ-20 קילוגרם בשרירי הגוף שלו עבור תפקידו בסרט זה.
באותה שנה, אפרון זכה לקבל כוכב משלו בשדרת הכוכבים של הוליווד.
בשנת 2024, אפרון שיחק את כריס קול, התפקיד הראשי לצד ג'ואי קינג וניקול קידמן בסרט הקומדיה הרומנטית "פרשה משפחתית" .
באותה שנה, שיחק גם תפקיד ראשי בסרט הקומדיה "ריקי סטניקי" .
בשנת 2025, אפרון שיחק את עצמו בפרק אחד של סדרת הקומדיה "האולפנים".
בשנת 2026, אפרון צפוי לשחק תפקיד ראשי לצד דבי ראיין ופיבי דינבור בסרט המתח "מפורסם" .
באותה שנה גם צפוי לשחק תפקיד ראשי לצד ויל פרל ורג'ינה הול בסרט הקומדיה "יום הדין" .
בשנת 2010 הקים אפרון חברת הפקות משלו תחת האחים וורנר, "Ninjas Runnin' Wild".
החברה לקחה חלק בהפקת סרטיו "הדייט שהביך אותי", "סבא בהפרעה" ו"משפטו של טד בנדי".
בשנת 2019, אחיו של אפרון, דילן, הממלא גם תפקיד בחברה, הצהיר כי חברת ההפקות החלו לייצר יותר תוכן דיגיטלי בנוסף לעבודת הקולנוע המסורתית שלהם.
בשנים 2005–2010 היה במערכת יחסים עם השחקנית ונסה הדג'נס, אותה הכיר על סט "היי סקול מיוזיקל".
בשנת 2011, יצא לתקופה קצרה עם השחקנית לינדזי לוהן.
בשנים 2012–2013 ניהל מערכת יחסים עם השחקנית לילי קולינס.
ביוני 2014, החל לצאת עם השחקנית מישל רודריגז, באוגוסט 2014 השניים נפרדו.
בספטמבר 2014 החל במערכת יחסים עם הדוגמנית סאמי מירו, ובאפריל 2016 השניים נפרדו.
בשנת 2017, ניהל מערכת יחסים קצרה של שלושה חודשים עם השחקנית אלכסנדרה דדריו, אותה הכיר אישית על סט "משמר המפרץ".
ביוני 2020 החל לצאת עם הדוגמנית האוסטרלית ונסה וולדרז, ובאפריל 2021 השניים נפרדו.
בשנת 2025, יצא לתקופה קצרה עם השחקנית נינה דוברב בזמן חופשת יאכטה באיטליה.
בעיות בריאותיות וניתוח לסת כתוצאה מתאונה ששינה את פניו משמעותית
אפרון פנה לטיפול פסיכולוגי בתחילת 2013 לאחר שנאבק באלכוהוליזם ושימוש בסמים.
הוא פיכח מאז יוני 2013.
בנובמבר 2013, אפרון נאלץ לעבור ניתוח חיבור לסת וגם תפרים בלסת לאחר ששבר אותה בנפילה בביתו, שם החליק כשדרך על שלולית מים והתרסק עם הפנים על המזרקה בחצר והתעלף, כשהתעורר גילה שהלסת שלו "תלויה" לו מהפנים.
הוא חשף בשנת 2022 שכמעט מת במהלך התקרית הזו, וכי היא אחראית לנפיחות בפניו שהחלה משנת 2021 בסרטון ויראלי שהימם אנשים רבים בעקבות השינוי בפניו מהנפיחות.
אפרון סיפר בראיון: "שרירי הפנים שלי הפכו לממש גדולים עם השנים", לדבריו, הוא הקפיד על טיפולי פיזיותרפיה, על מנת לנטרל את התנפחותם של השרירים.
אך בתקופות שזנח את השיקום, פניו החלו להתנפח.
בשנת 2024, אפרון חזר לשיקום והקפיד על טיפולי פיזיותרפיה ביום-יום וכך הנפיחות לפתע ירדה מפניו והוא חזר לגמרי למראה הקודם שלו ללא בעיות.
בנובמבר 2025, הגיע לתמוך באחיו דילן אפרון שמתמודד בתוכנית הריאליטי-ריקודים "רוקדים עם כוכבים", הוא צולם מהקהל, שם מעריצים ומבקרים שמו לב לשינוי החיובי בפניו בעקבות השיקום.
זאפאר (פרסית: ظفر, קרי: "ניצחון") הוא שמו של לוויין מפיתוח איראני עצמאי.
על פי דוברים איראנים רשמיים, זהו לוויין תצפית שמטרותיו הן חישה מרחוק של כדור הארץ, והוא מצויד במטע"ד צילום בשלושה אורכי גל, המסוגל לצלם תמונות צבעוניות ברזולוציה של 80 מטרים.
הלוויין הוצג לראשונה ב -7 בפברואר 2011, במסגרת אירועי המהפכה האסלאמית באיראן.
הלוויין המקורי לא שוגר מעולם.
לוויין בעל אותו השם שוגר לחלל ב-9 בפברואר 2020, אך לא הגיע למסלול בשל תקלה במשגר הלוויינים סימורג שנשא אותו אל החלל.
בלוויין החדש מצלמה יחידה וצורתו שונה מאוד מהתכן הראשון.
זאקרי נייט "זאק" גאליפנאקיס הוא שחקן קולנוע וקומיקאי אמריקאי מועמד שישה פרסי אמי, הידוע בעיקר בתפקידיו הקומיים.
גאליפנאקיס נולד ב-1 באוקטובר 1969 בעיירה צפון וילקסבורו שבצפון קרוליינה, בנם של מארי פרנסיס, שניהלה מרכז קהילתי לאמנויות, ושל הארי גאליפנאקיס, שעסק בסחר של נפט לחימום.
אמו היא ממוצא סקוטי-אירי ואנגלי, בעוד שסבו וסבתו מצד אביו היו מהגרים מהאי כרתים שביוון.
הוא הוטבל בכנסייה היוונית-אורתודוקסית שאליה השתייך אביו.
יש לו אחות צעירה יותר, מריט, ואח מבוגר ממנו, גרג.
בן דודו, ניק גאליפנאקיס הוא הקריקטוריסט של וושינגטון פוסט בעוד שדודו, שנקרא גם ניק גאליפנאקיס , היה עורך דין ופוליטיקאי וחבר בית הנבחרים של קרוליינה הצפונית.
הוא למד בבית הספר התיכון וילקס ולאחר מכן למד לתואר ראשון באוניברסיטת המדינה של קרוליינה הצפונית, שם התמחה בחוג לתקשורת.
בזמן לימודיו בקולג', הוא לקח חלק בתחנת הרדיו של הסטודנטים.
גאליפנאקיס עבר בשנת 1992 לניו יורק במטרה להתחיל קריירת משחק.
קריירת המשחק של גאליפנאקיס החלה בשנת 1996 כאשר כיכב בסיטקום "בוסטון קומון".
בשנת 2001, השתתף בסרט "Out Cold".
בתחילת העשור הראשון של המאה ה-21 היו לגאליפנאקיס מספר תפקידים קטנים בסרטים "חבל על המאפיה", "שוברות הלבבות" ו"נער הבועה".
בשנת 2002 החל להנחות תוכנית אירוח משלו בשם "Late World with Zach".
התפקיד הבא שלו בטלוויזיה היה של חוקר מקרי מוות בשם דייוויס בסדרת הדרמה "מרוץ לאתמול", ששודרה בין השנים 2003 ל-2005. באותה התקופה גאליפנאקיס הופיע גם פעמים רבות בתוכנית הבידור של ג'ימי קימל והופיע 3 פעמים בתפקיד אורח בסדרה "רינו 911".
בהמשך גאליפנאקיס כיכב בתפקיד אלן פינגר בתוכנית הקומית "Dog Bites Man".
בשנת 2006 הופיע בקליפ הווידאו של פיונה אפל לשיר "Not About Love" בו הוא מבצע ליפ סינק למילות השיר.
ביוני 2006 הוציא גאליפנאקיס לשווקים את הסינגל "", שיר קומי בסגנון ראפ/היפ הופ/דאנס שכלל קטעי שירה של פיונה אפל.
במהלך 2007 הופיע גאליפנאקיס בקליפ של קניה וסט של שירו "Can't Tell Me Nothing".
בהמשך יצר סדרת סרטוני וידאו לאתר "Funny or Die" בשם "Between Two Ferns with Zach Galifianakis" בהם הוא מקיים ראיונות עם סלבריטאים פופולריים.
בסרטונים הוא מראיין את בראד פיט, ג'ימי קימל, מייקל סרה, ג'ון האם, נטלי פורטמן, שרליז ת'רון, בראדלי קופר, קונאן או'בריאן ואנדי ריכטר, בן סטילר, סטיב קארל, שון פן, ברוס ויליס, ג'ניפר אניסטון, ויל פרל, ברק אובמה, ג'סטין ביבר ואחרים.
סגנון הריאיון שלו כולל שאלות ריאיון טיפוסיות, מלוות לעיתים בשאלות והערות בלתי הולמות למטרה קומית.
בשנת 2009 כיכב בקומדיה המצליחה "בדרך לחתונה עוצרים בווגאס" לצד בראדלי קופר ואד הלמס.
ב-6 במרץ 2010 השתתף גאליפנאקיס כמנחה אורח בעונה ה-35 של "סאטרדיי נייט לייב" ופעם נוספת ב-12 במרץ 2011. ב-2010 כיכב בכמה סרטים כאשר הבולטים בהם הם "אדיוט מושלם", "סיפור מצחיק" ו"אל תלחצי, אני בדרך".
בשנת 2011 כיכב בסרט ההמשך "בדרך לחתונה עוצרים בבנגקוק".
באותה שנה הוא היה מפיק בפועל של "Brody Stevens: Enjoy It!" עם ברודי סטיבנס.
בשנת 2016 שיחק בקומדיית הפעולה "מאסטר מיינדס", ושיחק בתפקיד ראשי בקומדיה "השכנים של ג'ונס" לצד גל גדות, איילה פישר וג'ון האם.
בינואר 2016 החל לשחק בסדרה הקומית "הליצן העצוב" ברשת FX.
באוקטובר 2025 פורסם כי גאליפנאקיס ישתתף בתפקיד הראשי בסרט עלילתי בשם "Hey Bear" בבימויו של ג'ונתן קריזל.
באוגוסט 2012, גאליפנאקיס התחתן עם אשת העסקים והפילנתרופית הקנדית קווין לונדברג בטקס שנערך בוונקובר, קנדה.
יש להם שני בנים, רופוס עמנואל, שנולד ב-7 בספטמבר 2013 ובנם השני נולד ב-7 בנובמבר 2016.
גאליפנאקיס מתגורר כיום בשכונת וניס לוס אנג'לס ובעבר התגורר בברוקלין, ניו יורק.
גאליפנאקיס הוא הבעלים של חווה בספרטה , קרוליינה הצפונית, ומחלק את זמנו בין החווה לעבודתו.
הוא אמר, "החווה שלי היא מקום שבו אני יכול לחשוב בבהירות ולהעמיד פנים שאני יודע מה אני עושה." הוא גם מתגורר בין השאר על אי בקולומביה הבריטית, קנדה.
+שנהסדרהתפקידהערות1996–1997Boston Commonבובי5 פרקים1997Apartment 2Fזאק5 פרקים2000סאטרדיי נייט לייבתסריטאי; 2 פרקים2002Late World with Zachמנחהתוכנית מערכונים ברשת VH1
36 פרקים; גם יוצר, תסריטאי ומפיק בפועל2003–2005מרוץ לאתמולדייווידתפקיד ראשי (2 עונות): 26 פרקים2005Cheap Seats without Ron Parkerאיון זוויגפרק: "Women's Sports"2005–2007רינו 911פריזבי4 פרקים2006Dog Bites Manאלן פינגרתפקיד ראשי; 10 פרקים
גם תסריטאי ומפיקTom Goes to the Mayorד"ר ויקרסוןדיבוב; 2 פרקיםWonder Showzenדאדידיבוב; פרק: "Horse Apples"2007התוכנית של שרה סילברמןפרד בלורת'פרק: "Humanitarian of the Year"2007–2010Tim and Eric Awesome Show, Great Job!טיירי גרין / דמויות שונות6 פרקים2008–2018Between Two Ferns with Zach Galifianakisמנחהתוכנית אירוח אינטרנטית; 22 פרקים
גם יוצר, תסריטאי ומפיק בפועל2009–2010אבא אמריקאינורמןדיבוב; 2 פרקים2009–2011משועמם ריי יוסטוןתפקיד ראשי (3 עונות); 24 פרקים2012–הווהההמבורגרים של בובצ'ט / פליקסדיבוב; 15 פרקים2013Comedy Bang!
Bang!סנטה קלאוספרק: "Zach Galifianakis Wears a Santa Suit"קרול שואודמויות שונותפרק: "The Greatest Hits of It"2013–2014Tim & Eric's Bedtime Storiesזאק2 פרקים2014משפחת סימפסוןלוקאס בורטנרדיבוב; פרק: "Luca$"TripTankג'ק השרתדיבוב; פרק: "Crossing the Line"2016–2019הליצן העצוב צ'יפ בסקטס / דייל בסקטסתפקיד ראשי (4 עונות); 40 פרקים
מועמד פרס אמי לבידור בפריים טיים לשחקן ראשי בסדרת קומדיה (2017)2016Bajillion Dollar Propertie$כלב גישושפרק: "Victoria Awakens"2020Dicktownצ'ארלידיבוב; פרק: "The Mystery of the Controversial Cosplay"2020–2021פה גדולגראטית'ודדיבוב; 3 פרקים2022השבוע שעבר עם ג'ון אוליברנהג משאיתפרק: "Trucks"2024רק רוצחים בבנייןעצמו7 פרקיםTBAThe Audacityקארלסדרה עתידית של AMC
זאפוד ביבלברוקס הוא דמות בדיונית בסדרת מדריך הטרמפיסט לגלקסיה, ומהדמויות הראשיות בה.
בגרסאות הרדיו והטלוויזיה של מדריך הטרמפיסט לגלקסיה, זאפוד משוחק על ידי מארק ווינג-דיווי.
בסרט, הוא משוחק על ידי סם רוקוול.
זאפוד הוא נשיא הגלקסיה, ולו שני ראשים ושלוש זרועות.
זאפוד כדמות, הוא נהנתני ולא אחראי, נרקיסיסטי עד כדי סוליפסיזם, ואינו רגיש להרגשותיהם של אנשים מסביבו.
למרות זאת, הוא מאופיין בכריזמטיות שמביאה לכך שהרבה דמויות מתעלמות מהפגמים באופיו.
לפי דאגלס אדמס, יוצר הדמות, זאפוד מבוסס על חבר ותיק מאוניברסיטת קיימברידג' בשם ג'וני סימפסון.
בספרים, לפי ניסויים שערך על עצמו בחללית "ליבת הזהב", הוא "ממולח, בעל דמיון פורה, חסר אחריות, לא ראוי לאמון, מוחצן, ושום דבר שאתה לא יכול לנחש".
בסרט, יחסית לדמותו בספרים, הוא בוטה יותר ופחות חכם (לעומת הספרים שבהם היה ערמומי).
כיוון שזאפוד הופיע בעיקר בשני הספרים הראשונים ובספר "ועוד משהו..." (למעט מספר מועט של הופעות בספר החיים, היקום וכל השאר), לא יוזכרו כאן הספרים החיים, היקום וכל השאר, היו שלום ותודה על הדגים ולא מזיק ברובו.
במקביל לאירועים בספר הראשון, זאפוד גונב את החללית "ליבת הזהב", החללית המתקדמת ביותר ביקום.
בעת שהוא, טריליאן ומרווין בליבת הזהב, החללית אוספת את ארתור דנט ופורד פרפקט לאחר שהושלכו מחללית של יצורים הקרויים "ווגונים".
במשך הספר, הם שטים בחלל, עד שמגיעים לכוכב לכת בשם "מגרתיאה".
זאפוד, טריליאן ופורד יוצאים מהחללית (ארתור ומרווין נשארים בחללית על מנת להשגיח עליה), ונכנסים אל מנהרות הכוכב, אך בהמשך הם בורחים לחללית מזוג עכברים שדרש את מוחו של ארתור (שיצא בינתיים מהחללית).
הם עוזבים את מגרתיאה, אך מותקפים על ידי חבורת ווגונים.
הם מצליחים לזמן את אחד מאבותיו של זאפוד, והוא מצליח להציל אותם, תוך כדי שיגור זאפוד ומרווין לכוכב הלכת "בטא מינור", שם נמצאים המשרדים של הוצאת "מדריך הטרמפיסט לגלקסיה".
הם נכנסים למשרדים כדי למצוא את זרניוופ, אך נמצא במסע בין גלאקטי בעולם וירטואלי.
בהמשך, בנייני הוצאת מדריך הטרמפיסט לגלקסיה מוטסים לפלאנטה שנייה של מערכת פרוגסטאר על ידי מפציצי פרוגסטאר, המחפשים את זאפוד בשל פשעיו.
הם פוגשים את רוסטה, שמראה להם את מיקום משרדו של זרניוופ.
כשהם בורחים מלוחמי הפרוגסטאר, מתגלה בפניהם דמות הקרויה "גארגאוואר".
גארגאוואר מודיע לזאפוד שהוא צפוי להיכנס ל"מערבולת הפרספקטיבה הטוטאלית" - מערבולת שמציגה את היחס בין גודל האדם לגודל היקום, על מנת שהאדם יבין את זה שהוא נחות בהשוואה ליקום ולא חשוב.
זאפוד מוכנס למערבולת, אך המערבולת מראה לו שהוא דווקא היצור החשוב ביותר ביקום.
בהמשך הוא מגלה שגרסה מיניאטורית של ליבת הזהב נמצאת בכיסו.
היא משוחזרת, ואז זאפוד חוזר אל החללית תוך כדי שהוא משאיר את מרווין בכוכב הלכת.
הם משוגרים ל"מסעדה שבסוף היקום" (הנקראת כך משום שהיא נמצאת בנקודת הזמן שבה נהרס היקום), וצופים בפיצוץ היקום.
בהמשך הם מוצאים את מרווין, גונבים חללית, ושבים להווה, אך ארתור ופורד ניתקים מהחבורה.
במשחק המחשב Escape Velocity, יש כוכב לכת שנקרא ביבלברוקס שנמצא במערכת זאפוד.
בנחיתה על כוכב הלכת מופיע התיאור "ביבלברוקס הוא עולם פרוע, עולם של מסיבות פרועות ואנשים פרועים.
אם יש לכם שני ראשים, שלוש זרועות, ובעיית אגו, אל תיסעו לביבלברוקס; אתם תצחקו ותיחשבו משעממים ולא-מקוריים."
במשחק המחשב The 7th Guest, "Zaphod Beeblebrox" הוא קוד צ'יט שגורם לשחקן לקבל גישה לכל החדרים והחידות במשחק.
קיים מועדון לילה בשם "זאפוד ביבלברוקס" באוטווה, אונטריו, קנדה.
הוא מתואר כ"המועדון שבסוף היקום".
זאפד הוא סרט טלוויזיה של ערוץ דיסני, ששודר לראשונה בארצות הברית ב-27 ביוני 2014, ובערוץ דיסני ישראל ב-31 באוגוסט 2014. בסרט מככבים: זנדאיה, ספנסר בולדמן, אדם דימארקו, שנל פלוסו ג'דדיה גודאייקר, ואמיליה מקארתי.
בסרט מסופר על זואי סטיבנס, תלמידת תיכון בת 17 שמצטיינת בריקודים ובאקדמיה.
היא נתקלת בקשיים כאשר היא נאלצת לעבור לבית ספר אחר ובמקביל, מתקיימים שינויים בחיי משפחתה.
עקב תקלה שנוצרה באפליקציה לאילוף כלבים שהורידה לטלפון הסלולרי, מתאפשר לה לתת פקודות לבנים, העושים כרצונה.
אמא שלה מתחתנת בפעם השנייה עם בחור קולני מאוד ושלושת בניו.
אחד לא מרוכז, השני מכין אוכל והכל נגמר באסון, והשלישי מציק ומלוכלך.
בעיקרון כל חייה של זואי הם באייפון וכשהיא מורידה אפליקציה לאילוף הכלב החדש, הטלפון נופל במורד הגג ולאוכל של הכלב, מה שהופך אותו לשולט בבנים.
הכל מתחיל להשתבש שהיא מתאהבת בג'קסון קייל (ספנסר בולדמן) והופכת להיות בדיוק כמו האויבת שלה טיילור.
זואי סטיבנס (זנדאיה) - זואי היא רקדנית מוכשרת שהחיים המאורגנים שלה נקטעים בגסות כשהיא עוברת לגור עם אביה החורג ושלושת האחים החורגים החדשים שלה.
ג'קסון קייל (ספנסר בולדמן) - ג'קסון הוא בחור חמוד ומלא ביטחון עצמי שאוהב לשגע את זואי, וכך גורם לחברה שלו לשעבר, טיילור, לרצות בו שוב.
אדם תומפסון (אדם דימארקו) - אדם הוא כוכב נבחרת הכדורסל ותמיד ממהר; הוא יותר מדי עסוק בשביל זואי, אחותו החורגת החדשה.
רייצ'ל טודס (שנל פלוסו) - רייצ'ל היא נערה נחושה, מטורפת על בנים, שפוגשת את זואי בבית הספר החדש והן הופכות להיות חברות.
טיילור דין (אמיליה מקארתי) - טיילור היא מלכת הכיתה והקפטנית של נבחרת הריקוד של בית הספר.
היא מרגישה מאוימת על ידי התלמידה החדשה, זואי.
זאק גולדסמית' הוא פוליטיקאי בריטי ממוצא יהודי, חבר המפלגה השמרנית.
כיהן כחבר הפרלמנט של הממלכה המאוחדת מטעם מחוז ריצ'מונד פארק בלונדון וכשר במשרד הסביבה ובמשרד הפיתוח הבינלאומי וכשר לענייני אסיה, אקלים וסביבה במשרד החוץ הבריטי.
גולדסמית' היה מועמד מטעם המפלגה השמרנית בבחירות לראשות עיריית לונדון שהתקיימו במאי 2016.
גולדסמית' נולד בלונדון, בנם של איש העסקים והמיליארדר הבריטי-יהודי סר ג'יימס גולדסמית' ורעייתו השלישית ליידי אנאבל.
הוא התחנך בפנימייה היוקרתית איטון קולג' ממנה סולק לאחר שמריחואנה נתפסה בחדרו, ובגימנסיה CCSS בקיימברידג'.
בתום לימודי התיכון עבר לארצות הברית ובמשך שנתיים עבד בארגוני איכות הסביבה.
ב-1997 הצטרף למערכת כתב העת "אקולוג'יסט" שייסד דודו וב-1998 מונה לעורכו.
הוא הפך את כתב העת מכתב עת אקדמי לכתב עת הפונה לקהל רחב יותר ועוסק בענייני דיומא.
הוא פרש מתפקיד העורך ב-2007.
ב-2010 התמודד מטעם המפלגה השמרנית ונבחר לנציג אזור ריצ'מונד פארק בפרלמנט הבריטי.
באוקטובר 2015 נבחר גולדסמית' למועמד המפלגה השמרנית לקראת הבחירות לראשות עיריית לונדון.
בסיבוב הראשון זכה ל-35% מקולות הבוחרים ובסיבוב השני זכה ל-43% מהקולות (הכוללים העדפות משניות) והפסיד לסאדיק קאן ממפלגת הלייבור.
באוקטובר 2016 הודיע על התפטרותו מהפרלמנט עקב התנגדותו לתוכנית למסלול שלישי בנמל התעופה לונדון הית'רו, בבחירות מיוחדות שנערכו במחוז הוא התמודד כמועמד עצמאי והפסיד לשרה אולני, מועמדת המפלגה הליברלית-דמוקרטית.
בבחירות שנערכו ב-2017 התמודד מטעם המפלגה השמרנית וניצח את אולני ברוב של 45 קולות בלבד.
בספטמבר 2019 מונה לשר במשרד הסביבה ולשר במשרד הפיתוח הבינלאומי.
בינואר 2020 מונה כלורד לימי חייו לכהן בבית הלורדים והמשיך לכהן במשרד הסביבה.
לאחר בחירתה של ליז טראס לראש הממשלה, מונה לשר לענייני אסיה, אקלים וסביבה במשרד החוץ הבריטי, הוא התפטר מתפקידו ביוני 2023.
גולדסמית' נשוי בשנית לאליס רוטשילד, צאצאית למשפחת רוטשילד.
הוא אב לארבעה ילדים, שלושה מרעייתו הראשונה ובת מרעייתו השנייה.
על אף שחונך על ידי אביו (בעצמו בן לאב יהודי ולאם נוצרייה) לזהות יהודית, גולדסמית' אינו מגדיר עצמו ככזה.
זאפ - קסברה (ZAP Xebra) הוא רכב חשמלי מונע מצבר, המוגדר כמכונית מיקרו, המונע באמצעות 3 גלגלים תלת אופן שיוצר בסין בין השנים 2006 ל- 2009. הזאפ-קסברה הושקה במאי 2006.
הזאפ - קסברה יוצאה ל-ארצות הברית.
בשנת המודל 2006 דווח על פחחות בעייתית של הרכב, כתוצאה מכך הרכב לא היה עמיד בפני מים.
בשנת 2007 בעיות הפחחות נפתרו.
לאחר מספר ניסיונות לתקן בעיות בבלמי הרכבים, בשנת 2013 הורתה הרשות לבטיחות כבישים ראשיים בארצות הברית ליבואן לקנות את כל הרכבים שנמכרו בארצות הברית (691 רכבים) במחיר של 3100 דולר אמריקאי למכונית ולהשמיד אותם
סדאן, 5 דלתות, 4 נוסעים (דגם PK)
סדאן, 5 דלתות - פאנל סולארי על הגג (דגם SD)
טנדר - 2 נוסעים (דגם SD)
טנדר - 2 נוסעים - פאנל סולארי בתוך הרכב (דגם PK)
מנוע 6.7 כ"ס, DC מוברש המקבל אנרגיה מ-6 סוללות עופרת - 12 וולט, אטום חומצה ג'ל.
בדגמי 2008 המנועים ללא מברשות DC.
אופציונאלי- סוללות במצב רכוב על גג פנל סולארי על גרסת ה- Xebra Xero, אשר מאפשר טפטוף טעינת סולארית, שאמור להאריך את טווח חיים של שש סוללות הגרירה.
לזאפ-קסברה בלמי דיסק בשלושת הגלגלים.
זאפה היא רשת מועדונים בישראל, המפעילה 5 אתרים בהם מתקיימות הופעות חיות של אמני במה.
רשת זאפה הוקמה ב-2004 על ידי רותי הכהן, יוני פיינגולד, ונועם פיינגולד, שלושה אחים במקור מחיפה.
הרשת פועלת בארבעה תחומים מרכזיים: לוקיישנים, פסטיבלים והפקות מקור, משרד כרטיסים וחברת אירועים פרטיים ועסקיים.
הרשת נקראת על שמו של המלחין, הגיטריסט והזמר האמריקאי פרנק זאפה.
הקבוצה מוכרת מעל למיליון כרטיסים בשנה באמצעות מגוון פלטפורמות פיזיות ודיגיטליות.
בעלי הרשת הם Cts Eventim Israel, גולן עינת וחברת דלק.
במרץ 2020, במהלך מגפת הקורונה, החל לשדר ערוץ קשת 12 הופעות חיות ללא קהל שהועברו בשידור חי ממועדון הזאפה.
במרץ 2025 פרץ סכסוך בין איוונטים לבין חברת דלק ישראל, שותפתה בזאפה ניוקו - חברה משותפת להפעלת מתחמי הופעות.
דלק טענה כי איוונטים מפרה את ההסכמים המשותפים ופועלת באופן חד-צדדי לדילול חלקה בחברה, דבר שפגע, לטענתה, בתפקוד החברה ובקשר עם אמנים.
לטענת דלק, פיינשטיין ניהל משא ומתן כושל עם אמנים, מה שהוביל לפרישת אמנים מוכרים כמו קרן פלס, ריטה, עידן רייכל, תיסלם, ואחרים לטובת חברות מתחרות.
בתגובה, שתי החברות הגישו תביעות הדדיות לבית המשפט.
בהמשך אותה שנה הגיעו הצדדים להסכם פשרה, שכלל הזרמה משותפת של כ-14 מיליון ש"ח לכיסוי גירעון בהון החברה.
בעקבות הפשרה, משכו החברות את התביעות זו נגד זו.
בספטמבר 2025 הודיע אמיר ויזר על סיום כהונתו כמנכ"ל זאפה, לאחר שכיהן בתפקיד פחות משנה.
במקומו מונה שימי יעקובי, ששימש קודם לכן מנהל האירועים של הרשת.